הוועדה למיזמים ציבוריים, כנסת 25, פרוטוקול מספר 28, 2024-01-23 00:00

אוהד טל: בוקר טוב לכולם

אוהד טל:  בוקר של בשורות קשות, ממש קורעות לב

אוהד טל:  21 מטובי בנינו, שנפלו בעיר הרשע הזו, בעזה

אוהד טל:  לא מצליח להפסיק לחשוב על זה שמאחורי כל אחד מהם יש עוד משפחה, עוד הורים, עוד אלמנה, עוד יתומים

אוהד טל:  אני מכאן באמת רוצה לחבק, להשתתף מעומק הלב בצערם הכבד

אוהד טל:  להצדיע להם על הרוח, על תעצומות הנפש, ועל הקורבן הכי גדול שהם הקריבו עבור כולנו

אוהד טל:  ובימים האחרונים אנחנו שומעים שוב, לצערי הרב, כל מיני קולות של כאלה שגם בימים האלו מנסים להחזיר אותנו שוב לשיח מפלג, משסה

אוהד טל:       ואני באמת רוצה לומר להם מכאן – אתם לא תצליחו

אוהד טל:  עם ישראל בז, בז לכל מי שפועל באופן הזה

אוהד טל:  כל כך מנותק ממה שקורה, מהרוח הגדולה שיש בעם הזה

אוהד טל:  מהאירועים האלה שאנחנו פוגשים, לצערנו, לא מעט

אוהד טל:  ועם ישראל לא ייתן לכם לנצח

אוהד טל:  ובעוד שהאויבים שלנו, השפלים האלה, מקדשים את המוות, אז אנחנו מקדשים את החיים

אוהד טל:  אנחנו כואבים יחד עם המשפחות

אוהד טל:  ועם כל הכאב, אנחנו לא נשברים

אוהד טל:  אנחנו לא נשברים

אוהד טל:  אנחנו מרימים את הראש

אוהד טל:      עם ישראל, בכל יום מתגלה שוב בעוצמות שלו, ברוח הגדולה שיש בו

אוהד טל:  אתם יודעים, חיילי צה"ל מביאים לנו הישגים מדהימים

אוהד טל:  מדהימים בכל כך הרבה חזיתות

אוהד טל:  על רוב הדברים אי אפשר לדבר, אלה דברים שעם ישראל לא מכיר

אוהד טל:  אבל, אני אומר לעם ישראל – תרימו את הראש

אוהד טל:  אנחנו חזקים

אוהד טל:  ואנחנו גם את הרוע הזה ננצח

אוהד טל:  וברגע הזה אני רוצה לומר תפילה

אוהד טל:  אני חושב שאין משהו אחר יותר טוב לעשות מאשר, גם עבור הנופלים וגם לרפואתם של החיילים שלנו, אנחנו נקרא פרק תהילים

אוהד טל:      "שִׁיר הַמַּעֲלוֹת מִמַּעֲמַקִּים קְרָאתִיךָ ה': אֲדֹנָי שִׁמְעָה בְקוֹלִי תִּהְיֶינָה אָזְנֶיךָ קַשֻּׁבוֹת לְקוֹל תַּחֲנוּנָי: אִם־עֲוֺנוֹת תִּשְׁמָר־יָהּ אֲדֹנָי מִי יַעֲמֹד: כִּי־עִמְּךָ הַסְּלִיחָה לְמַעַן תִּוָּרֵא: קִוִּיתִי ה' קִוְּתָה נַפְשִׁי וְלִדְבָרוֹ הוֹחָלְתִּי: נַפְשִׁי לַאדֹנָי מִשֹּׁמְרִים לַבֹּקֶר שֹׁמְרִים לַבֹּקֶר: יַחֵל יִשְׂרָאֵל אֶל־ה' כִּי־עִם־ה' הַחֶסֶד וְהַרְבֵּה עִמּוֹ פְדוּת: וְהוּא יִפְדֶּה אֶת־יִשְׂרָאֵל מִכֹּל עֲוֺנֹתָיו:"     ועם כל הקושי, אנחנו נחזור לדיון שלשמו התכנסנו – הצעת החוק של חבר הכנסת מישרקי

אוהד טל:  תיקון חוק הבנקאות (הודעה על סיום הטבה בנקאית)

אוהד טל:  למעשה, אנחנו סיימנו את הדיון הקודם בכך שהיה לנו סעיף אחד שלא הצלחנו להגיע לגביו להסכמה מלאה

אוהד טל:  הבנו שיש לנו קצת בעיה

אוהד טל:  שלחנו את החברים פה לשיעורי בית כדי לנסות להגיע לאיזשהו נוסח מוסכם

אוהד טל:  הגשנו לזה רביזיה כדי שנוכל באמת לפתוח את העניין מחדש

אוהד טל:  ומשיש לנו נוסח מוסכם אז אנחנו קודם כול נציג עליו רביזיה, נפתח את הדיון, נשמע את הנוסח ונצביע עליו

אוהד טל:  לכאורה, זה לא אמור להיות דיון ארוך

אוהד טל:  מקווה שכך יהיה

איתי עצמון: כן, אני רק אגיד על מה הוועדה תצביע

איתי עצמון:  הוועדה מצביעה על בקשה לדיון מחדש לגבי סעיף 5א1א(ג), סעיף קטן (ג) שעוסק בעצם באופן מסירת ההודעות על סיום או שינוי הטבה בנקאית

אוהד טל: כן, אז אנחנו נצביע על הרביזיה

אוהד טל:  מי בעד? אין נגד, אין נמנעים

אוהד טל: בעד – 2 

אוהד טל: נמנעים – 0 

אוהד טל: אנחנו פותחים את הרביזיה

איתי עצמון: הבקשה אושרה

איתי עצמון:  אז אני אזכיר בקצרה על מה מדובר

איתי עצמון:  מדובר בעצם על איך התאגידים הבנקאיים ישלחו ללקוחות שלהם הודעות על סיום של הטבה בנקאית, בעצם לפי החובה המהותית שנקבעה בסעיף המוצע

איתי עצמון:  השאלה שעלתה בדיון שקיימה הוועדה בשבוע שעבר, נוגעת בעצם לדרך הראשונה שבה תימסר ההודעה

איתי עצמון:  היא דרך שמאפשרת תקשורת מיידית ונגישה ככל האפשר

איתי עצמון:  ועלתה שאלה האם להכפיף את אופן המסירה הזה להוראות שקובע המפקח על הבנקים בבנק ישראל

איתי עצמון:      אני אגיד שאנחנו חשבנו שנכון שיהיו הוראות כאלה

איתי עצמון:  קודם כול, כדי שלא כל תאגיד בנקאי יחליט בעצמו את הפרשנות שנראית בעיניו לטבע התקשורת המיידית והנגישה ככל האפשר, שתהיה אחידות

איתי עצמון:  וגם, אני אזכיר עוד נקודה שאולי לא עלתה כאן בצורה מספיק חדה – האכיפה של הסעיף הזה היא אכיפה מנהלית, באמצעות עיצומים כספיים

איתי עצמון:  כאשר ניתן להטיל עיצום כספי על חובה מאוד-מאוד ברורה

איתי עצמון:      יש קושי להטיל עיצום כספי שהוא מנגנון שאין בו עניין של יסוד נפשי על חובה שהיא לא מספיק ברורה

איתי עצמון:  והחובה אמורה להתחדד בהוראות של המפקח על הבנקים

איתי עצמון:  אנחנו תכף נקרא את הנוסח, אנחנו בעצם הוספנו פסקה בסעיף קטן (ג) שמתנה למפקח על הבנקים שיקול דעת אם הדבר נדרש, לקבוע הוראות לעניין מסירת הודעות כאמור בסעיף קטן זה

איתי עצמון:  יש שתי הודעות

איתי עצמון:  אני אקרא את הנוסח ואז ניתן יהיה לשמוע הערות ולדון בו

איתי עצמון: זו התוספת שהוספה בדיון האחרון

איתי עצמון:          עכשיו, אותן הוראות זה ההוראות שאני אפנה אליהן כאן, בפסקה (4);         כלומר, בעצם אנחנו אומרים שהחובות האלה או דרך מסירת ההודעות לא מותנת בהכרח בקביעת הוראות כי יש כאן שיקול דעת

איתי עצמון:  כלומר, החוק יכול להיכנס לתוקף ולהיות מיושם גם ללא ההוראות, אבל ככל שהדבר נדרש, ואני שוב אומר שזו דעתי, אני חושב שבהקשר של תקשורת מיידית ונגישה הדבר כן נדרש, כדי שתהיה אחידות, מהטעמים שהסברתי קודם לכן – יהיו הוראות כאלה של הפיקוח על הבנקים

אוהד טל: כן, התייחסויות

יונתן מישרקי: סעיף קטן (4), החדש, מתייחס לכל - - -     

איתי עצמון: נכון, כי מחקנו בפסקה (2), אם תוכלו לראות, זה מסומן, מחקנו בהתאם להוראות שקבע המפקח לעניין משלוח הודעות

איתי עצמון:  זו הוראה שהייתה קיימת בנוסח הקודם

איתי עצמון:  בעצם העברנו אותה והוספנו לעניין פסקה (1), כך שבעצם פסקה (4) מתייחסת לשני סוגי ההודעות

איתי עצמון:  כלומר, כל ההודעות, לפי הסעיף הזה, גם ההודעה שנמסרת בדרך שמאפשרת תקשורת מיידית ונגישה ככל האפשר, וגם ההודעות שנמסרות בדרך שבה התאגיד הבנקאי נוהג למסור הודעות ללקוח לפי ההסכמה ביניהם – שתי הדרכים האלה יהיו כפופות בעצם להוראות של המפקח, ככל שייקבעו

יונתן מישרקי: סעיף קטן (3), תיקנת את הנוסח של המסרון הקולי

יונתן מישרקי:  למה? כי התאמת את הנוסח לחוק אחר או מה?     

איתי עצמון: לא, פסקה (3) זה פשוט התאמה טכנית

איתי עצמון:  השארנו את אותה הוראה, פשוט אמרנו שעל אף האמור בפסקאות (1) ו-(2), כי גם התקשורת המיידית הנגישה יכולה להיות בעצם מסרון - - -     

יונתן מישרקי: הודעה קולית

איתי עצמון: כן, אז אם מדובר על מסרון, אז לאותם לקוחות שלמשל מחזיקים - - -     

יונתן מישרקי: מה זה "במקרים שבהם ידוע לתאגיד הבנקאי כי הלקוח

יונתן מישרקי: " - כך היה הנוסח מלכתחילה?     

איתי עצמון: כן, כן

איתי עצמון:  זה הנוסח שפורסם גם ברשומות

איתי עצמון:  מדובר בעצם על טלפונים כשרים

איתי עצמון:  יש לך הערה?     

יונתן מישרקי: לא, לא, לא

יונתן מישרקי:  אני רק לא זכרתי אם ככה היה הנוסח מלכתחילה

איתי עצמון: אה, כן, כן

איתי עצמון:  השינויים מסומנים

אוהד טל: בנק ישראל, בבקשה

חן פליישר: רק שתי הערות קטנות שעלו לי תוך כדי

אוהד טל: בפעם האחרונה שפתחת הערות זה לא נגמר טוב

חן פליישר: כן, זה חזר גם אליי אחרי הדיון

חן פליישר:  ב-(3), פשוט אני חושבת שאולי עדיף לכתוב "אינו יכול לקבל מסרון כתוב", כחלופה למסרון

חן פליישר:  כי בעצם הסעיף מדבר, הוא מתמקד בעולם המסרונים

יונתן מישרקי: לא בהכרח

איתי עצמון: אז אולי צריך לכתוב "שלח הודעה קולית כחלופה להודעה כתובה" אולי, לא?     

חן פליישר: כן, או ככה או ככה

איתי עצמון: כי אנחנו לא יודעים

אוהד טל: לשמור אחיד

אוהד טל:  לשלוח הודעה קולית כחלופה

איתי עצמון: להודעה הכתובה

אוהד טל: להודעה הכתובה, כן

חן פליישר: והבקשה השנייה היא לאור האחידות של איתי על הסיפור של העיצומים, אם אפשר ב-(4) להבהיר שההוראות האלה ייקבעו כהוראות ניהול בנקאי תקין, ואז זה בעצם מבהיר את, אם תהיה הפרה זה מבהיר שיש לנו את סמכות העיצום

יונתן מישרקי: למה נדרש? שהמפקח יחליט איך הוא עושה את זה

חן פליישר: לא כל כך יכול להחליט איך הוא עושה, אבל יש לנו - - -     

איתי עצמון: רגע, אבל המענה בעצם לא קיים כבר בסעיף 11א, שהוועדה כבר אישרה? סמכות להטיל עיצומים

איתי עצמון:  סעיף 4 להצעת החוק

חן פליישר: ככה מקובל

חן פליישר:  בדרך כלל אומרים באיזה מנגנון, בסדר? שלא יהיה הוראות המפקח לעניין הסעיף הזה אלא הוראות ניהול תקין, זו הדרך שבה הוא קובע הוראות

חן פליישר:  סעיפי הסמכות אחרים זה גם כתוב

איתי עצמון: מה? להפנות לפקודת הבנקאות?     

חן פליישר: כן, לדעתי, בחוק הזה כבר אפשר

חן פליישר:  רק את המנגנון של קביעת ההוראות

אוהד טל: לובי 99, נראה לי שאתה רוצה לומר משהו

משה שמיר: כן, משה קאשי, מנהל תחום פיננסים בלובי 99

משה שמיר:  אני מסתכל על הוראת החוק שמחייבת את הבנקים לשלוח מסרונים על הריבית והעמלות, וגם שם כתוב שעל פי הוראות שייקבע המפקח, ושם לא רשום על פי נוהל בנקאי תקין

איתי עצמון: נכון, לכן כתבנו את אותה הוראה

משה שמיר: אז אני לא מבין מה הצורך להוסיף

משה שמיר:  למה שם לא רשום "על פי נוהל בנקאי תקין"

משה שמיר:  מה ההבדל?      

חן פליישר: יכול להיות שפספסנו שם, זה לא שיש כוונות

חן פליישר:  אבל, בדרך כלל המפקח - - -     

משה שמיר: כי אני מפחד שתהיה איזו חוסר אחידות

משה שמיר:  יש, אבל, לא מעט מקומות אחרים שכן כתוב "יקבע בהוראות - - -     

חן פליישר: הכוונה היא בדרך כלל שהוא יקבע בהוראות ניהול בנקאי תקין

חן פליישר:  זו הסמכות הכי בסיסית שלו ואנחנו עובדים איתה

אוהד טל: טוב, אוקיי

אוהד טל:  חברת ישראכרט, בבקשה

אורית זוארץ: בוקר טוב

אורית זוארץ:  אני אורית ארד כץ, ישראכרט

אורית זוארץ:  בסעיף קטן (ג)(1) כתוב "אלא אם כן ביקש הלקוח שלא לקבל את אותה הודעה בדרך האמורה"

אורית זוארץ:  החשש שלנו מהניסוח של "אותה הודעה", שזה ידרוש מאיתנו לנהל הסכמות בצורה נפרדת

אורית זוארץ:  לכן, ההצעה שלנו היא שזה יהיה "שלא לקבל הודעות בדרך האמורה", קרי את סוג ההודעות הזה

אורית זוארץ:  ולא "הודעה על"

איתי עצמון: ספציפי

אוהד טל: כן, נשמע לי הגיוני

איתי עצמון: נשמע לי הגיוני

איתי עצמון:  אז מה התיקון? "אלא אם כן ביקש הלקוח שלא לקבל הודעות?     

אורית זוארץ: "הודעות בדרך האמורה", כן

יונתן מישרקי: תשמע, אני חושב שברגע שתיקנת והוספת את סעיף קטן (4), את פסקה 4, אז זה בכלל מתייתר, כי המפקח ייקבע הוראות

יונתן מישרקי:  אז מה, אז ברור שהוא יקבע הוראות שמי שהחליט שהוא לא, זה סתם מתייתר

יונתן מישרקי:  אנחנו הכנסנו את זה בפעם שעברה כי לא - - -     

איתי עצמון: בגלל שלא היו הוראות

יונתן מישרקי: כן

איתי עצמון: יכול להיות שאתה צודק

יונתן מישרקי: הייתי בכלל מוריד את כל הדבר הזה

איתי עצמון: את הסייפה של 1, אתה מתכוון?     

יונתן מישרקי: כן, את הסייפה של פסקה 1

איתי עצמון: אני בעד

אורית זוארץ: כן, אבל אם למפקח ייקח זמן לקבוע הוראות ייעודיות

יונתן מישרקי: מה זה משנה? לא, אם הוא לא יקבע - - -     

אורית זוארץ: כן, אבל החוק נכנס בעוד שישה חודשים

אורית זוארץ:  אם המפקח לא ייקבע הוראות - - -     

יונתן מישרקי: הסיבה שהכנסנו זה לאור הדרישה של להוסיף את פסקה 4

איתי עצמון: נכון, נכון

יונתן מישרקי: עכשיו את אומרת שאם הוא לא ייקבע, אז עכשיו, אין לדבר סוף

יונתן מישרקי:  אם הוא לא ייקבע וייקבע החוק ובעוד חצי שנה ניתן לו הארכה – אין לדבר הזה סוף

אורית זוארץ: במה זה גורע, אם יש את המשפט הזה?     

יונתן מישרקי: לא יודע, כי עכשיו לדייק אותו

חן פליישר: הדגשנו שהסעיפים, יש אפשרות לקיים אותם גם בלי הוראות

חן פליישר:  ולכן, סעיף קטן (4) נוסח בדרך הלא רגילה שראה אם נדרש, בסדר? בדרך כלל כתוב "בא" או "רשאי לקבוע"

חן פליישר:  אני דווקא חושבת שכן נכון להשאיר - - -     

יונתן מישרקי: כן, אבל עכשיו תתחילי לדייק את השורה הזאת

אורית זוארץ: לא, זהו, היא דייקה את השורה

אורית זוארץ:  זהו, נגמר

אוהד טל: לא, לא, זה הדיוק

אוהד טל:  זה הדיוק

אוהד טל:  נשמע לי בסדר

איתי עצמון: אני אחזור על התיקונים כדי שאני אבין ב-100% למה התכוונה הוועדה

איתי עצמון:  אז בעצם בפסקה (1) אנחנו אומרים "אלא אם כן ביקש הלקוח שלא לקבל הודעות בדרך האמורה"

איתי עצמון:  בפסקה (3), בסיפה – "תישלח הודעה קולית כחלופה להודעה הכתובה" במקום למסרון"

איתי עצמון:  וכן, אגב, עוד איזה חידוד קטן – "בהתאם להוראות לפי פסקה (4)"

איתי עצמון:  כי בעצם אותן הוראות מחקנו מפסקה (2) וצריך יהיה לעשות כאן תיקון טכני כזה

איתי עצמון:  זה ההוראות של המפקח

איתי עצמון:  ובפסקה (4) אנחנו נפנה להוראות ניהול בנקאי תקין לפי פקודת הבנקאות, כדי שיהיה ברור מה הן אותן הוראות שהמפקח מוסמך לקבוע

יונתן מישרקי: ההוראות האלה שאתם, זאת אומרת, פקודת הבנקאות, זה מגביל את המפקח לקבוע את התנאים? זאת אומרת, הוא צריך להיצמד לאותן הוראות? או שהוא יכול לקבוע הוראות חדשות?     

חן פליישר: לא, לא

חן פליישר:  זה פשוט ההסמכה והדרך שבה קובעים את ההוראות; איזה תהליך צריך לעבור, מה אפשר לעשות אם יש הפרה של אותן הוראות

חן פליישר:  זה פשוט נכנס למנגנון קיים

יונתן מישרקי: אוקיי

אוהד טל: בסדר

אוהד טל:  הערות נוספות? משרד האוצר? התגעגענו אליכם, לא פגשנו אתכם בפעם הקודמת

אוהד טל:  אתה מברך? מצוין

אוהד טל:  טוב, אז אם אין הערות נוספות אנחנו נצביע

איתי עצמון: נכון, ניתן להצביע על סעיף קטן (ג), עם השינויים כפי שהקראתי

אוהד טל: טוב, מי בעד הסעיף לאור התיקונים שהוצעו?      

אוהד טל: בעד – 2 

אוהד טל: נמנעים – 0 

אוהד טל: פה אחד

אוהד טל:  הסעיף אושר, הצעת החוק אושרה לקריאה שנייה ושלישית

אוהד טל:  להכנה

אוהד טל:  אז חבר הכנסת מישרקי, שיהיה בשעה טובה

אוהד טל:  בסימן טוב, במזל טוב, בבשורות טובות

יונתן מישרקי: תודה רבה

יונתן מישרקי:  זה באמת אמנם בשורה טובה לאזרח, אני חושב, אבל באמת היום יום כל כך קשה

יונתן מישרקי:  אבל, מה לעשות? השגרה מחייבת אותנו גם להמשיך לפעול

יונתן מישרקי:  אז עושים את זה

יונתן מישרקי:  ועדיין, לא יכול להגיד לך שאני שמח ביום הזה

אוהד טל: כן, נכון

איתי עצמון: אף אחד מאיתנו

יונתן מישרקי: תודה רבה לך על ניהול הדיון הזה

אוהד טל: תודה

אוהד טל:  תודה חברים, הישיבה נעולה

אוהד טל:  יום טוב ובשורות טובות